ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2365/01

υποβολή: Gabriele Stauner (PPE-DE) προς την Επιτροπή

(31 Ιουλίου 2001)

Θέμα: Αναθεώρηση της συμφωνίας πλαισίου

Στην παράγραφο 1 της απόφασής του, της 4ης Απριλίου 2001, σχετικά με τη χορήγηση απαλλαγής στην Επιτροπή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1999, το Ευρωπαϊκό Κοινοβούλιο ζητεί την αναθεώρηση της συμφωνίας πλαισίου με την Επιτροπή κατά την οποία πρέπει να ισχύουν οι ακόλουθες θεμελιώδεις αρχές:

α) επιβεβαίωση του δικαιώματος όλων των μελών του Κοινοβουλίου, δυνάμει του άρθρου 197 της Συνθήκης ΕΚ, να ζητούν και να αποκτούν από την Επιτροπή εμπιστευτικές πληροφορίες, εάν κριθεί απαραίτητο,

β) απεριόριστη εφαρμογή των διατάξεων του Παραρτήματος VII του Κανονισμού για την εξέταση των εμπιστευτικών εγγράφων, στις οποίες περιλαμβάνεται και το δικαίωμα εκάστου μέλους επιτροπής να εξετάζει τα εμπιστευτικά έγγραφα,

γ) διαβίβαση πλήρων πρωτοτύπων εγγράφων χωρίς προηγούμενες τροποποιήσεις ή αλλοιώσεις·

Επί των παραπάνω τίθενται τα ακόλουθα ερωτήματα: Δύναται η Επιτροπή να γνωστοποιήσει, ποια μέτρα έλαβε ή ποια μέτρα πρόκειται να λάβει για να εκπληρώσει τις εν λόγω απαιτήσεις·

Δύναται η Επιτροπή να γνωστοποιήσει, εάν προτίθεται, πέραν της τυπικής αναθεώρησης της συμφωνίας πλαισίου, να εφαρμόσει τις θεμελιώδεις αρχές που διατυπώνει το Κοινοβούλιο· Εάν όχι, για ποιο λόγο·

Απάντηση της κ. de Palacio εξ ονόματος της Επιτροπής

(13 Σεπτεμβρίου 2001)

1. Το άρθρο 4 του παραρτήματος III της συμφωνίας πλαισίου προβλέπει πολύ ειδική διαδικασία η οποία πρέπει να ακολουθηθεί ενόψει ενδεχόμενης αναθεώρησης. Ακριβέστερα, το άρθρο 4 του παραρτήματος III ορίζει ότι Υπό το φως της εμπειρίας που θα έχει αποκτηθεί, οι πρόεδροι των δύο οργάνων δύνανται να προτείνουν προσθήκες ή τροποποιήσεις στο παρόν παράρτημα.

2. Η διαδικασία χορήγησης απαλλαγής για το 1999 ήταν η πρώτη στην οποίαν εφαρμόσθηκε η συμφωνία πλαίσιο της 5ης Ιουλίου 2000. Η Επιτροπή προτίθεται να συνεχίσει να εφαρμόζει την εν λόγω συμφωνία πλήρως και εντίμως.
ΓΡΑΠΤΗ ΕΡΩΤΗΣΗ E-1989/01

υποβολή: Ilda Figueiredo (GUE/NGL) προς την Επιτροπή

(6 Ιουλίου 2001)

Θέμα: Αγροτο-περιβαλλοντικά μέτρα / Βιολογική κτηνοτροφία φυσικοί βοσκότοποι και λιβάδια για την άμεση βόσκηση ζώων με τον βιολογικό τρόπο παραγωγής

Το 2001, στο πλαίσιο των αγροτο-περιβαλλοντικών μέτρων στον τομέα της βιολογικής γεωργίας θεσπίσθηκε μία ενίσχυση ανά εκτάριο φυσικών βοσκοτόπων ή λιβαδιών για την άμεση βόσκηση ζώων για τα οποία ακολουθείται ο βιολογικός τρόπος παραγωγής. Το μέτρο αυτό αποκτά ιδιαίτερη σημασία στην Πορτογαλία λόγω του ότι η κτηνοτροφία της ευρίσκεται πολύ κοντά στο πρότυπο της βιολογικής παραγωγής και, ως εκ τούτου, είναι δυνατή η αποτελεσματικότερη μετατροπή της σε βιολογική παραγωγή, διατηρώντας με τον τρόπο αυτό τις δραστηριότητες πολλών κτηνοτρόφων, ιδιαίτερα όσον αφορά την ποικιλία της ορεινής αίγας.

Παρά ταύτα, δεν είναι σαφές ποιες είναι οι επιλέξιμες περιοχές για την ενίσχυση αυτή. Και τούτο διότι στην Πορτογαλία, καθώς και σε άλλα κράτη μέλη, η βόσκηση των αιγών συγκεκριμένα πραγματοποιείται σε θαμνώδεις ή χέρσες περιοχές (σπάρτα κλπ). Η εν λόγω δραστηριότητα επικεντρώνεται κυρίως σε ορεινές περιοχές. Εάν οι περιοχές αυτές δεν κριθούν επιλέξιμες, πολλές από τιςποψηφιότητες δεν θα επιλεγούν, με αποτέλεσμα, σε πολλές περιφέρειες, να κινδυνέψει η κτηνοτροφική δραστηριότητα η οποία σέβεται τα πρότυπα τηςψηλής ποιότητος και τις προϋποθέσεις της βιολογικής παραγωγής.

Στο πλαίσιο αυτό, θα επιθυμούσα να επιβεβαιώσει η Επιτροπή εάν οι περιοχές αυτές είναι επιλέξιμες ή όχι. Εάν όχι, προβαίνει η Επιτροπή στις απαραίτητες κανονιστικές μεταβολές ώστε να είναι δυνατή η επιλεξιμότητα των περιοχών αυτών, προστατεύοντας έτσι την βιολογική κτηνοτροφίαψηλής ποιότητος και την απασχόληση σε περιοχές με ειδικά προβλήματα·

Απάντηση του κ. Fischler εξ ονόματος της Επιτροπής

(4 Σεπτεμβρίου 2001)

Η Επιτροπή πληροφορεί το Αξιότιμο Μέλος του Κοινοβουλίου ότι το μέτρο Βιολογική Γεωργία, το οποίο έχει περιληφθεί στο σχέδιο αγροτικής ανάπτυξης του ηπειρωτικού εδάφους της Πορτογαλίας για την περίοδο 2000-2006, καλύπτει όλο το ηπειρωτικό έδαφος της χώρας.

Το μέτρο αυτό μπορεί να αφορά ιδίως στρεμματική ενίσχυση φυσικών βοσκότοπων ή μόνιμων λειμώνων προοριζόμενων για την απευθείας βοσκή εκτρεφόμενων ζώων σύμφωνα με τη μέθοδο της βιολογικής παραγωγής και την κοινοτική νομοθεσία.

Η Επιτροπή θεωρεί άρα ότι δεν είναι ακριβής η δήλωση του Αξιότιμου Μέλους ότι είναι κακώς καθορισμένες οι επιλέξιμες ζώνες για τον τύπο αυτό ενίσχυσης.
ΓΡΑΠΤΗ ΕΡΩΤΗΣΗ E-1906/01

υποβολή: Olivier Dupuis (TDI) προς το Συμβούλιο

(29 Ιουνίου 2001)

Θέμα: Βιετνάμ

Μετά από μακροχρόνια απαγόρευση, το διαδίκτυο αναπτύχθηκε στο Βιετνάμ με ταχύ ρυθμό. Για να αντιμετωπίσουν τη νέα αυτή κατάσταση, οι αρχές του Βιετνάμ εφοδιάσθηκαν το 1997 με ένα σύστημα πλήρους ελέγχου των συνδέσεων με το δίκτυο Internet. Σύμφωνα με τον ταξιδιωτικό οδηγό Le Guide du Routard (σελ. 137), το σύστημα αυτό παραδόθηκε στο Βετνάμ σε φιλική βάση από τις γαλλικές αρχές.

Έχει ενημερωθεί το Συμβούλιο σχετικά με την παράδοση του εν λόγω συστήματος ελέγχου του διαδικτύου από τις γαλλικές αρχές στις αρχές του Ανόι· Κρίνει το Συμβούλιο ότι η παράδοση συστημάτων ελέγχου του τύπου αυτού συμβιβάζεται με την προάσπιση των ανθρωπίνων δικαιωμάτων και των θεμελιωδών ελευθεριών που αποτελεί, όπως δεν παύει να το επιβεβαιώνει το ίδιο, μία από τις βάσεις της πολιτικής του έναντι του Βιετνάμ· Μπορεί να αναφέρει το Συμβούλιο εάν η παράδοση του ως άνω συστήματος ελέγχου στο Βιετνάμ ή ενδεχομένως η παράδοση αναλόγων συστημάτων ελέγχου σε άλλες τρίτες χώρες, έχουν αποτελέσει αντικείμενο συζητήσεως στους κόλπους του· Γενικότερα, δεν συμμερίζεται το Συμβούλιο την άποψη ότι εκτός από το στρατιωτικό εξοπλισμό,πάρχουν και άλλες εμπορικές προμήθειες που θα πρέπει είτε να αποκλεισθούν από τις συναλλαγές μεταξύ των χωρών της Ένωσης και των τρίτων χωρών, είτε να αποτελέσουν οπωσδήποτε αντικείμενο άκρως περιοριστικών ρυθμίσεων·

Απάντηση

(8 Οκτωβρίου 2001)

Το Συμβούλιο δεν ενημερώθηκε για την προμήθεια ενός τέτοιου συστήματος και δεν διαθέτει κανένα μέτρο για να εμποδίσει την χορήγηση συστημάτων αυτού του είδους στις τρίτες χώρες.
ΓΡΑΠΤΗ ΕΡΩΤΗΣΗ E-0878/01

υποβολή: Alexandros Alavanos (GUE/NGL) προς την Επιτροπή

(27 Μαρτίου 2001)

Θέμα: Καταστροφή μνημείων στο Αφγανιστάν

Στο Αφγανιστάν συντελείται ένα έγκλημα σε βάρος του Παγκόσμιου πολιτισμού από τη θρησκευτκή ακρότητα των Ταλιμπάν οι οποίοι καταστρέφουν προϊστορικά κλασσικά μνημεία της χώρας, γεγονός που καταδικάσθηκε από πολλούς Ισλαμιστές ηγέτες όπως από τον πρόεδρο του Ιράν Ι. Χατάμι. Πολλά από τα μνημεία φέρουν τη σφραγίδα του Ευρωπαϊκού Πολιτισμού διότι δημιουργήθηκαν κάτω από ελληνιστικές επιδράσεις.

1. Σε τι άμεσες ενέργειες θα προβεί η Επιτροπή ώστε να προστατευθούν τα μνημεία που διασώζονται ακόμη από τον καταστροφικό φανατισμό των Ταλιμπάν;

2. Πρόκειται να συμβάλει στην άμεση δημιουργία ενός παγκόσμιου ταμείου για την αγορά ελληνιστικών και άλλων προϊσλαμικών καλλιτεχνικών δημιουργημάτων, προκειμένου να διασωθούν και να αποδοθούν στο λαό του Αφγανιστάν όταν η σκοτεινή περίοδος διακυβέρνησης από τους Ταλιμπάν λάβει τέλος;

Απάντηση του κ. Patten εξ ονόματος της Επιτροπής

(16 Μαΐου 2001)

Η Επιτροπή, από κοινού με τα κράτη μέλη, τους πολιτικούς και τους θρησκευτικούς ηγέτες και τις πολιτιστικές οργανώσεις ανά τον κόσμο, έχει καταδικάσει την απόφαση των Ταλιμπάν να καταστρέψουν τα αγάλματα του Βούδα στο Bamiyan. Οι προσπάθειες της Τρόικας να συναντήσει τον ηγέτη των Ταλιμπάν, μουλά Ομάρ, για να επιτύχει αναίρεση αυτής της απόφασης, απέβησαν άκαρπες.

Η Ένωση, στη δήλωσή της σχετικά με την απόφαση καταστροφής των αγαλμάτων, κάλεσε επισταμένα την ηγεσία των Ταλιμπάν να μην εφαρμόσει την τραγική αυτή απόφαση, η οποία θα στερήσει τον λαό του Αφγανιστάν από την πλούσια πολιτιστική του κληρονομιά. Η περαιτέρω καταστροφή των προϊστορικών μνημείων θα ήταν επίσης τραγική.

Η πλέον πρόσφατη κοινή θέση της Ένωσης για το Αφγανιστάν, της 22ας Ιανουαρίου 2001(1) αναφέρει ότι η Ένωση θα καλέσει όλες τις φατρίες (στο Αφγανιστάν) να προστατεύσουν την πολιτιστική κληρονομιά του Αφγανιστάν και θα ενθαρρύνει σχετικές δραστηριότητες της Οργάνωσης των Ηνωμένων Εθνών για την Παιδεία, την Επιστήμη και τον Πολιτισμό (Unesco) και της εταιρείας για τη διατήρηση της πολιτιστικής κληρονομιάς του Αφγανιστάν (SPACH). Στο πλαίσιο αυτό, η Επιτροπή σημείωσε ότι ο Γενικός Διευθυντής της Unesco θα επισκεφθεί σύντομα το Πακιστάν για ναποστηρίξει το θέμα της διάσωσης όσων απομένουν από την ισλαμική και προϊσλαμική κληρονομιά του Αφγανιστάν.

Ο κοινοτικός προϋπολογισμός δεν περιλαμβάνει διατάξεις για τη χρηματοδότηση μέτρων που αποσκοπούν στην προστασία της πολιτιστικής κληρονομιάς του Αφγανιστάν.

(1) ΕΕ L 21 της 23.1.2001.
ΓΡΑΠΤΗ ΕΡΩΤΗΣΗ E-1149/01

υποβολή: Christopher Huhne (ELDR) προς την Επιτροπή

(10 Απριλίου 2001)

Θέμα: Έξοδα παγιοποίησης των Γερμανικών τραπεζών

Είναι σε θέση η Επιτροπή να εκτιμήσει, για οποιοδήποτε χρονικό διάστημα θεωρεί εύλογο, τα έξοδα παγιοποίησης, τόσο στην χρηματαγορά όσο και στη κεφαλαιαγορά, των Γερμανικών κρατικών τραπεζών σε αντιδιαστολή με τα έξοδα παγιοποίησης των τριών μεγαλύτερων ιδιωτικών τραπεζών στη Γερμανία;

Απάντηση του κ. Monti Εξ ονόματος της Επιτροπής

(7 Ιουνίου 2001)

Επί του παρόντος, η Επιτροπή εξετάζει το σύστημα των κρατικών εγγυήσεων για τα πιστωτικά ιδρύματα γερμανικού δημοσίου δικαίου (Anstaltslast και Gewhrtrgerhaftung βάσει των κανόνων της συνθήκης ΕΚ που διέπουν τις κρατικές ενισχύσεις. Στο βαθμό που είναι αναγκαίος για την ορθή εφαρμογή των εν λόγω κανόνων, η Επιτροπή θα αξιολογήσει τα πλεονεκτήματα που προκύπτουν από τις εγγυήσεις αυτές προς όφελος των πιστωτικών ιδρυμάτων. Πάντως, στην παρούσα φάση δεν είναι δυνατόν να πούμε αν η έρευνα θα απαιτήσει από την Επιτροπή να εκτιμήσει τα έξοδα παγιοποίησης των εν λόγω πιστωτικών ιδρυμάτων σε αντιδιαστολή με τα έξοδα παγιοποίησης των τριών μεγαλύτερων ιδιωτικών τραπεζών στη Γερμανία.
ΓΡΑΠΤΗ ΕΡΩΤΗΣΗ P-2080/01

υποβολή: Bernd Lange (PSE) προς την Επιτροπή

(5 Ιουλίου 2001)

Θέμα: Εκπομπές στο θάλαμο των φορτηγών αυτοκινήτων

Όλο και περισσότερα παράπονα φτάνουν σχετικά με οχλούσες εκπομπές στο θάλαμο των φορτηγών και ιδιαίτερα των καινούριων. Αυτές οι εκπομπές που προέρχονται από πολυειδείς συνθετικές ύλες και τις εγκαταστάσεις κλιματισμού συμβάλλουν ενδεχομένως στην πρόκληση κινδύνων για τηνγεία και στη δημιουργία δυσάρεστων συνθηκών κατά την οδήγηση, με αποτέλεσμα την πρόκληση ατυχημάτων.

Είναι η Επιτροπή ενήμερη αυτών των προβλημάτων;

Πώς αξιολογεί η Επιτροπή τις πιθανές συνθήκες επικινδυνότητας που προκαλούνται στο εσωτερικό των μηχανοκίνητων οχημάτων;

Τι μέτρα εισάγει η Επιτροπή ώστε να αποκλειστούν τα στοιχεία επικινδυνότητας π.χ. με τροποποιήσεις στις διατάξεις έγκρισης των οχημάτων;

Απάντηση του κ. Liikanen εξ ονόματος της Επιτροπής

(5 Σεπτεμβρίου 2001)

Η Επιτροπή γνωρίζει ότι η ποιότητα του αέρα στο θάλαμο των οχημάτων ορισμένες φορές είναι χειρότερη από την ποιότητα του εξωτερικού ατμοσφαιρικού αέρα αλλά αυτό οφείλεται στο γεγονός ότι το όχημα βρίσκεται ακριβώς πίσω από το σημείο εκπομπής των καυσαερίων του οχήματος που προηγείται. Αυτό συμβαίνει σε περιπτώσεις κυκλοφοριακής συμφόρησης όταν τα οχήματα κινούνται με μικρή ταχύτητα ή κατά τη διέλευση μεγάλων σηράγγων με κακό εξαερισμό. Όλο και περισσότερα νέα οχήματα είναι εξοπλισμένα με συστήματα καθαρισμού του αέρα για την αντιμετώπιση παρόμοιων προβλημάτων όταν το όχημα τραβά αέρα από έξω μέσω του συστήματος εξαερισμού. Η Επιτροπή δεν έχει στη διάθεσή της στοιχεία που να πιστοποιούν την πρόκληση οδικών ατυχημάτων λόγω της κακής ποιότητας του αέρα στο θάλαμο των οχημάτων.

Η Επιτροπή δεν έχει λάβει καταγγελίες που ναποστηρίζουν ότι η κακή ποιότητα του αέρα στο θάλαμο οχήματος οφείλεται σε εκπομπές που προέρχονται από ταλικά από τα οποία είναι κατασκευασμένο ή από τα συστήματα κλιματισμού. Προκειμένου ένα όχημα να λάβει την έγκριση τύπου,ποβάλλεται, αφού έχει ήδη πραγματοποιήσει τουλάχιστον 3,000 km, σε δοκιμή για τη μέτρηση των εκπομπών λόγω εξαέρωσης που προέρχονται από το όχημα συνολικά, και όχι από συγκεκριμένα σημεία. Κατά τον τρόπο αυτό, αξιολογούνται οι εκπομπές που προέρχονται από νέες πλαστικές ύλες, νέα χρώματα και το σύστημα καυσίμων με βάση ένα αυστηρό σύστημα δοκιμών ώστε να διασφαλίζεται ότι οι συνολικές εκπομπές δενπερβαίνουν τα 2 γραμμάρια ανά δοκιμή (οι απαιτήσεις των δοκιμών παρατίθενται στο παράρτημα VI της οδηγίας 98/69/ΕΚ του Κοινοβουλίου και του Συμβουλίου της 13ης Οκτωβρίου 1998 περί των μέτρων που πρέπει να λαμβάνονται για την καταπολέμηση της ατμοσφαιρικής ρύπανσης που προκαλείται από εκπομπές οχημάτων με κινητήρα που τροποποιεί την οδηγία του Συμβουλίου 70/220/ΕΟΚ(1)). Ωστόσο, προς το παρόν, το πρωτόκολλο δοκιμών επιτρέπει στον κατασκευαστή να προτείνει μία μέθοδο δοκιμής για τον προσδιορισμό της απώλειαςδρογονανθράκων λόγω εξαέρωσης από το σύστημα καυσίμων του οχήματος. Η Επιτροπή δεν διαθέτει στοιχεία για τον ακριβή αριθμό των αρμόδιων για την έγκριση τύπου αρχών που έχουν αποδεχθεί δοκιμή εκπομπών εξαερούμενων καυσίμων με βάση τη μέθοδο δοκιμής του κατασκευαστή.

(1) ΕΕ L 350 της 28.12.1998.
ΓΡΑΠΤΗ ΕΡΩΤΗΣΗ E-0887/01

υποβολή: Nuala Ahern (Verts/ALE) προς την Επιτροπή

(27 Μαρτίου 2001)

Θέμα: Ποσότητες απεμπλουτισμένου ουρανίου που εξάγονται και εισάγονται ετησίως από και προς τα κράτη μέλη

Μπορεί η Επιτροπή να δημοσιεύσει πίνακα των ποσοτήτων απεμπλουτισμένου ουρανίου που έχουν ανά έτος εξαχθεί και εισαχθεί από και προς τα κράτη μέλη μετά το 1991;

Απάντηση του κ. Solbes Mira εξ ονόματος της Επιτροπής

(23 Μαΐου 2001)

Από το 1988, η Επιτροπή (η Στατιστική Υπηρεσία των Ευρωπαϊκών Κοινοτήτων (Eurostat)) συλλέγει και κοινοποιεί στατιστικές σχετικά με το εμπόριο εντός και εκτός της Κοινότητας. Πηγές πληροφοριών αποτελούν οι τελωνειακές διασαφήσεις για στοιχεία εκτός Κοινότητας, καθώς και οι δηλώσεις Intrastat για στοιχεία εντός της Κοινότητας. Τα στοιχεία σχετικά με το εμπόριο απεμπλουτισμένου ουρανίου συγκεντρώνονται βάσει των εξής προϊόντων όπως αυτά προσδιορίζονται σύμφωνα με τους κωδικούς της συνδυασμένης ονοματολογίας:

Κώδικας 2844 30 11:

- Κεραμομεταλλουργικές συνθέσεις που περιέχουν ουράνιο φτωχό σε U 235 ή ενώσεις του προϊόντος αυτού.

Κώδικας 2844 30 19:

- Ουράνιο φτωχό σε U 235 " κράματα διασπορές, κεραμικά προϊόντα και μείγματα που περιέχουν ουράνιο φτωχό σε U 235 ή ενώσεις του προϊόντος αυτού (εκτός από κεραμομεταλλουργικές συνθέσεις).

Κώδικας 2844 30 91:

- Ενώσεις του ουρανίου φτωχό σε U 235 ή θορίου, ακόμη κι αν είναι αναμεμειγμένα μεταξύ τους (Euratom) εκτός από άλατα θορίου.

Μεμονωμένα αριθμητικά στοιχεία για ουράνιο φτωχό σε U 235 δεν είναι διαθέσιμα.

Παρατήρηση: για ορισμένα κράτη μέλη, τα στοιχεία του εμπορίου όσον αφορά τους κωδικούς 2844 30 19 και 2844 30 91 είναι εμπιστευτικά και συνεπώς δεν κοινοποιούνται.

Αριθμητικά στοιχεία, σχετικά με τα εν λόγω προϊόντα, παρέχονται ως παράδειγμα σε παράρτημα που στάλθηκε απευθείας στο αξιότιμο μέλος καθώς και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0991/01

υποβολή: Emmanouil Bakopoulos (GUE/NGL) προς την Επιτροπή

(30 Μαρτίου 2001)

Θέμα: Επικίνδυνη πρωτεΐνη στο καλαμπόκι

Σε μία έρευνα που έγινε σε σπόρους καλαμποκιού στις Η.Π.Α. φέτος, βρέθηκε η πρωτεΐνη Starlink, γενετικά τροποποιημένη με την ονομασία Cry9c. Η τελευταία προκαλεί επικίνδυνες αλλεργικές αντιδράσεις στους ανθρώπους. Ερωτάται λοιπόν η Επιτροπή, εάν παρόμοιες έρευνες έχουν γίνει στην Ευρώπη για να προστατευθεί ο τροφικός εφοδιασμός της Ένωσης;

Απάντηση του κ. Byrne Εξ ονόματος της Επιτροπής

(11 Ιουνίου 2001)

Σύμφωνα με τις αμερικανικές αρχές, το Γραφείο Προστασίας του Περιβάλλοντος των Ηνωμένων Πολιτειών (EPA) αποφάσισε να μην χορηγήσει άδεια για να χρησιμοποιείται η ποικιλία StarLink του γενετικώς τροποποιημένου καλαμποκιού στις τροφές, λόγω αμφιβολιών σχετικά με το ενδεχόμενο αλλεργιογένεσης. Έλαβε αυτή την απόφαση με βάση τα στοιχεία δύο επιστημονικών επιτροπών που κατέληξαν ότι δενπάρχει απόδειξη αλλεργιογόνου αλλά ωστόσο δενπάρχουν αρκετές πληροφορίες για να αποκλειστεί το ενδεχόμενο αλλεργιογένεσης.

Στην Κοινότητα, τα γενετικώς τροποποιημένα τρόφιμα πρέπει ναποβάλλονται σε μια αξιολόγηση της ασφάλειας σύμφωνα με τον κανονισμό (ΕΚ) 258/97 του Κοινοβουλίου και του Συμβουλίου της 27ης Ιανουαρίου 1997 σχετικά με τα νέα τρόφιμα και τα νέα συστατικά τροφίμων(1) πριν από τη διάθεσή τους στην αγορά. Σύμφωνα με αυτόν τον κανονισμό, δεν θα χορηγηθεί έγκριση αν τα εν λόγω τρόφιμα παρουσιάζουν κίνδυνο για τον καταναλωτή, παραπλανούν τον καταναλωτή ή διαφέρουν από τα τρόφιμα ή τα συστατικά τροφίμων τα οποία προορίζονται να αντικαταστήσουν έως τέτοιο βαθμό, ώστε η κανονική κατανάλωσή τους να παρουσιάζει διατροφικά μειονεκτήματα για τον καταναλωτή.

Δεν έχει προωθηθεί στην Κοινότητα η εφαρμογή της έγκρισης για τη διάθεση στην αγορά του καλαμποκιού Star Link. Ο αραβόσιτος StarLink δεν έχει εγκριθεί για καλλιέργεια ή για χρήση στα τρόφιμα στην Κοινότητα και τα τρόφιμα που περιέχουν ή προέρχονται από το καλαμπόκι StarLink δεν μπορούν συνεπώς διατεθούν στην αγορά της Κοινότητας.

(1) ΕΕ L 43 της 14.2.1997.
ΓΡΑΠΤΗ ΕΡΩΤΗΣΗ E-1620/01

υποβολή: Salvador Garriga Polledo (PPE-DE) προς την Επιτροπή

(12 Ιουνίου 2001)

Θέμα: Νομικό καθεστώς του Ευρωπαϊκού Ιδρύματος

Πολλοί οργανισμοί, φορείς, φυσικά ή νομικά πρόσωπα, διαφόρων χωρών μελών της Ένωσης, διερωτώνται πότε θα μπορούν να χρησιμοποιήσουν ένα νομικό μέσο ανάλογο με εκείνο των Ιδρυμάτων των κρατών μελών.

Είναι πολλές οι δραστηριότητες που, χωρίς να έχουν κερδοσκοπικό χαρακτήρα, απαιτούν τη συγκέντρωση προσπαθειών και βουλήσεων των πολιτών διαφόρων χωρών μελών της ΕΕ για να αναπτυχθούν δραστηριότητες που θα έχουν αλτρουϊστικούς στόχους και δεν θα είναι κερδοσκοπικές.

Γι' αυτό, το καθεστώς του Ευρωπαϊκού Ιδρύματος θα τους χρησίμευε ως νομικό εργαλείο για να αναπτύξουν το έργο τους του πολιτιστικού μαικηνισμού, ή οποιασδήποτε άλλης μορφής, προς το κοινό συμφέρον και χωρίς πνεύμα κερδοσκοπίας.

Μπορεί η Επιτροπή να μας πει σε ποιο στάδιο βρίσκονται σήμερα οι προσπάθειες για τη θέσπιση νομικού καθεστώτος του Ευρωπαϊκού Ιδρύματος και με ποιον τρόπο εκτιμά ότι θα αποβεί απόλυτα λειτουργικό, για τους προαναφερθέντες στόχους, στο προσεχές μέλλον;

Απάντηση του κ. Liikanen εξ ονόματος της Επιτροπής

(25 Ιουλίου 2001)

Το 1992, η Επιτροπήπέβαλε τρεις προτάσεις για τη συμπλήρωση του καταστατικού του Ευρωπαϊκού Συνεταιρισμού, της Ευρωπαϊκής Ένωσης Κοινωνικής Αλληλεγγύης και του Ευρωπαϊκού Σωματείου(1). Οι προτάσεις αυτές τροποποιήθηκαν το 1993πό το φως της γνώμης του Ευρωπαϊκού Κοινοβουλίου και της γνώμης της

Οικονομικής και Κοινωνικής Επιτροπής(2). Τα εν λόγω κείμενα μπορούν να παραλληλιστούν έντονα με το καταστατικό της ευρωπαϊκής εταιρείας(3) όσον αφορά του κανόνες σχετικά με τη διάρθρωση, τις αρμοδιότητες και τιςποχρεώσεις των οργάνων τους. Ωστόσο, συνυπολογίζουν τα ιδιαίτερα χαρακτηριστικά των συνεταιρισμών, των ενώσεων κοινωνικής αλληλεγγύης και των σωματείων. Τα ιδρύματα περιλαμβάνονται ρητώς στα είδη νομικής οντότητας που μπορούν να επωφεληθούν από την πρόταση για τη συμπλήρωση καταστατικού του Ευρωπαϊκού Σωματείου.

Η Επιτροπή φρονεί ότι το καταστατικό του Ευρωπαϊκού Σωματείου, ως νομικό μέσο, θα ικανοποιήσει τις ανάγκες οποιουδήποτε φορέα εμπλεκόμενου σε μη εμπορικές δραστηριότητες κοινωνικού χαρακτήρα, ο οποίος λειτουργεί προς το γενικό συμφέρον και επί μη κερδοσκοπικής βάσης.

Η πολιτική συμφωνία σχετικά με το καταστατικό της ευρωπαϊκής εταιρείας, στην οποία κατέληξε το Συμβούλιο τον Δεκέμβριο του 2000(4), επέτρεψε την επανέναρξη των διαπραγματεύσεων για τα άλλα καταστατικά στο πλαίσιο του Συμβουλίου και ήδη εξετάζεται το καταστατικό για τον Ευρωπαϊκό Συνεταιρισμό. Η Επιτροπή θα καταβάλει κάθε προσπάθεια για να διασφαλίσει ότι το κείμενο του καταστατικού για το Ευρωπαϊκό Σωματείο θα είναι έτοιμο προς συζήτηση μόλις επιτευχθεί συμφωνία μεταξύ των κρατών μελών σχετικά με το καταστατικό για τον Ευρωπαϊκό Συνεταιρισμό.

(1) Αρχική πρόταση ΕΕ C 99 της 21.4.1992.

(2) Τροποποιημένη πρόταση ΕΕ C 236 της 31.8.1993.

(3) Τροποποιημένη πρόταση ΕΕ C 176 της 8.7.1991.

(4) Ανακοίνωση τύπου: 489, αριθ. 14671/00.
ΓΡΑΠΤΗ ΕΡΩΤΗΣΗ E-0832/01

υποβολή: Stavros Xarchakos (PPE-DE) προς την Επιτροπή

(20 Μαρτίου 2001)

Θέμα: Το Ελληνικό Εθνικό Κτηματολόγιο και οι ρυθμοί προόδου του

Το Εθνικό Κτηματολόγιο έχει πολλές φορές χαρακτηρισθεί στην Ελλάδα ως το μεγαλύτερο από τα μεγάλα έργα. Ως στόχος του έχει τεθεί η λεπτομερής καταγραφή της ιδιωτικής και δημόσιας ακίνητης περιουσίας ώστε να εκλείψουν οι καταπατήσεις δημόσιας γης και οι εμπρησμοί δασών και να προστατευτεί αποτελεσματικά η ιδιωτική περιουσία όλων των πολιτών της Ελλάδας. Η Ε.Ε. χρηματοδοτεί την ολοκλήρωση του πολυδάπανου αυτού έργου, το οποίο όμως φαίνεται να μην προχωρά με τους ρυθμούς που θα έπρεπε, μια εξέλιξη που απωθεί στο απώτερο μέλλον την τελική ολοκλήρωσή του, παρά τις συνεχείς κυβερνητικές διαβεβαιώσεις περί του αντιθέτου.

Θα μπορούσε η Ευρωπαϊκή Επιτροπή να με πληροφορήσει ποιο είναι το συνολικό ποσό της κοινοτικής χρηματοδότησης που έχει δεσμευτεί για την ολοκλήρωση του Εθνικού Κτηματολογίου της Ελλάδας και ποιο ποσό έχει μέχρι σήμερα απορροφηθεί; Ποια είναι η εκτίμηση της Επιτροπής για το ρυθμό προόδου του όλου έργου; Σε πόσα χρόνιαπολογίζει η Επιτροπή ότι θα ολοκληρωθεί το έργο με τους ρυθμούς που προχωρά τον τελευταίο καιρό; Υπάρχουν στοιχεία για τη χρονική περίοδο περάτωσης ανάλογων έργων σε άλλες χώρες της Ένωσης;

Απάντηση του κ. Barnier εξ ονόματος της Επιτροπής

(8 Μαΐου 2001)

Το έργο Εθνικό Κτηματολόγιο δικαιούται κοινοτικής συνδρομής στο πλαίσιο του Επιχειρησιακού Προγράμματος (ΕΠ) Περιβάλλον του δευτέρου Κοινοτικού Πλαισίου Στήριξης για την Ελλάδα της περιόδου προγραμματισμού 1994-1999.

Η αρχική δαπάνη του έργου ανερχόταν σε 172 εκατ.. Σε συνέχεια τροποποίησης του προαναφερόμενου ΕΠ, η σημερινή συνολική δαπάνη ανέρχεται σε 138,9 εκατ. με συνδρομή σε ποσοστό 75 % από το Ευρωπαϊκό Ταμείο Περιφερειακής Ανάπτυξης.

Ο φορέαςλοποίησης του έργου ανέλαβε το σύνολο των πιστώσεων. Μέχρι τώρα το ποσοστό απορρόφησης των κοινοτικών πιστώσεων ανέρχεται σε 96 %.

Όσον αφορά το ρυθμό εκτέλεσης του έργου, δεν κρίνεται ικανοποιητικός. Όντως, σύμφωνα με τα δεδομένα του σχετικού ΕΠ, τα αναμενόμενα αποτελέσματα για το τέλος του έτους 2001 πρόβλεπαν κτηματολόγιο σε λειτουργία καλύπτον έκταση 28 223 km2. Όμως, σύμφωνα με τα διαθέσιμα δεδομένα, οι σε εξέλιξη εργασίεςλοποίησης του έργου αφορούν μόνο 8000 km2 ενώ η πρόοδος των εργασιών αντιστοιχεί μόνο στο 21 % των προβλέψεων.

Είναι σαφές ότι με τον τρέχοντα ρυθμό χρειάζονται πάρα πολλά έτη πριν ολοκληρωθεί το έργο,πό την προϋπόθεση ότι θα είναι διαθέσιμα τα αναγκαία οικονομικά μέσα. Πάντως η Επιτροπή αδυνατεί στη φάση αυτή να προβεί σε ακριβή εκτίμηση του χρονικού αυτού διαστήματος.

Όσον αφορά την εκτέλεση ανάλογων έργων σε άλλα κράτη μέλη, δεν πραγματοποιήθηκε τίποτε σχετικό σε κάποιο κράτος μέλος, δεδομένου ότι όλα διαθέτουν κτηματολόγιο από πολλών ετών, πραγματοποιημένο σε βάση και με τεχνικές πολύ διαφορετικές.